Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Me näeme Piiblit lugedes, kuidas kõik nuhtlemise teemad
olid antud Pojale Isa poolt.
Loen seda salmi teile vaid ühel põhjusel,
sest kõik see, mida nüüd järgmise kahe saate jooksul uurime,
on seotud viimaste nuhtlustega.
Piibel nimetab neid viimasteks nuhtlusteks,
mis kätkevad endas Jumala raevu.
Meil on oluline mõista,
et see, kes nende esiletulekut jälgib, on Jeesus ise,
sest Ta on kuningate Kuningas
ja võib ka öelda, et kohtunike Kohtunik.
Sellega seoses palun teil avada Ilmutuse raamatu 16. peatüki.
Ilmutuse 16. peatükk.
Tegu on raske peatükiga.
Mitte selle mõistmise, vaid selle sisu osas,
sest see kätkeb endas surma, hävingut ja kannatusi.
Kui Jumalal oleks ükskõik, milline muu moodus
tuua esile oma õiguse Kuningriik,
siis Ta ka teeks seda.
Kuid ma tahan rõhutada,
et me näeme siin peatükis rahvaste üle tulevaid nuhtlusi.
Me näeme siin peatükis terminit "inimesed" või "rahvad",
mis sageli viitab ka "paganatele".
Kuid me peame vaatama seda sõna Uue Testamendi kontekstis.
Enamus kordi, kui seda sõna kasutatakse,
ei mõelda selle all seda,
mida meie tänapäeval pagana või mittejuudi all mõtleme.
Seal mõeldakse inimesi, kel puudub lepinguline suhe Jumalaga
Konkreetne lepinguline suhe, mis tugineb evangeeliumile.
Nii et kõik need inimesed siin, kellele need nuhtlused osaks saavad,
on inimesed, kes on keeldunud evangeeliumi vastu võtmast.
Oleme läbi kogu Ilmutuse raamatu näinud midagi,
mis on eelnenud neile nuhtlustele.
Näinud, kuidas üks ingel, keda on pühitsetud üheks eesmärgiks,
läks ja kuulutas kogu maailmale igavest evangeeliumi.
Kuid inimesed hülgasid selle
ja me näeme, kuidas läbi nende nuhtluste
pole endiselt midagi muutunud.
Kuid vaatame siis Ilmutuse 16:1.
"Ma kuulsin valju häält templist hüüdvat"
Taaskord, me räägime taevas olevast templist,
nähes Jumala käskudest lähtuvalt Tema õiglase kohtu esiletulekut.
"Ma kuulsin valju häält templist hüüdvat seitsmele inglile:
Minge ja valage Jumala raevu seitse kaussi
välja ilmamaa peale!”
"Ilmamaa" tähendab kogu maailma.
Peame meeles pidama,
et Jumal on selleks ajaks pitseerinud Iisraeli.
Väga sarnane olukord sellele, mida näeme 2 Moosese raamatus.
Kui erinevad nuhtlused tabasid egiptlasi,
siis Jumal oli armuline ja kaitsev oma lepingu-rahva suhtes.
Miks?
Sest Ta armastas neid rohkem? Ei.
Sest Ta tahtis kasutada neid.
Üks asi, mida me 2 Moosese raamatus näeme,
on see, et iga sealse nuhtlusega käis kaasas oma ilmutus,
mispeale inimesed said viidud eemale vaaraost
ja Egiptuse valeõpetajate nõidustest
ning nad liitusid juutide- ehk Jumala lepingu-rahvaga.
Rääkides Egiptusest lahkumisest, tuleb meeles pidada,
et lahkuva rahvahulga seas oli erinevaid inimesi -
nii juute kui paganaid.
Neid, kes said puudutatud Jumala reaalsusest.
Kahjuks ei näe me sama Ilmutuse 16. peatükis.
Veelkord Ilmutuse 16:1:
"Ma kuulsin valju häält templist hüüdvat seitsmele inglile:
Minge ja valage Jumala raevu seitse kaussi
välja ilmamaa peale!”
Esimene läks ning valas oma kausi välja maa peale,
ning kurje ja tigedaid paiseid lõi inimeste külge,
kellel oli metsalise märk ja kes kummardasid tema kuju."
Nii et kõik, kellel need paised tekkisid,
olid need, kel oli metsalise märk.
Kellel neid aga polnud?
Antud juhul Iisraelil.
Need viimased seitse nuhtlust...
Mäletate, mida me nägime Ilmutuse 15. peatükis?
Seda, et need nuhtlused kannavad endas Jumala viha.
Oleme Ilmutuse raamatut uurides öelnud ikka ja jälle,
et need, kes on Jumala lepingu-rahvas
tänu uue lepingu suhtele ja Jeesuse tehtud tööle,
et nemad ei saa osa Jumala vihast (1 Tessalooniklastele 5:9).
Nii et selleks ajaks oleme me juba saanud osa oma õndsast lootusest
ja liitunud suurte rahvahulkadega taevas.
Nii et me pole enam maa peal,
kui Ilmutuse 16 sündmused aset leiavad.
"...ning kurje ja tigedaid paiseid lõi inimeste külge,
kellel oli metsalise märk ja kes kummardasid tema kuju.
Teine valas oma kausi välja merre, ning see sai otsekui surnu vereks"
Vaadake, mida siin öeldakse selle vere kohta.
Me näeme Ilmutuse raamatus kahte sorti verd.
Jeesuse lunastavat verd,
aga ka surnu verd nagu öeldud siin 16. peatükis.
Ehk tegu on rüveda verega,
mis ei mõista õigeks, vaid määrib, rüvetab.
Me teame, et vesi on elu allikas
ja nii näeme siin, kuidas Jumal kõrvaldab aeglaselt, aga kindlalt
inimeste eluallika.
Vaatame uuesti Ilmutuse 16:3:
"Teine valas oma kausi välja merre,
ning see sai otsekui surnu vereks ning iga elus hing meres suri.
"Kolmas valas oma kausi välja jõgedesse ja veeallikaisse
ning need muutusid vereks."
Samasuguseks määrdunud vereks.
"Ja ma kuulsin vete inglit hüüdvat:
Õige oled sina, kes oled ja kes olid ja kes tuled,
sina Püha, et sa nõnda oled kohut mõistnud"
Kes selle kohtu toob?
Jumal.
Mõelge hetkeks.
Nõnda nagu me nägime pasunate puhumise nuhtluste juures -
need olid miski, mis pole inimese poolt tehtav.
Esiteks kogu mere vereks muutumine.
Seejärel aga ka kõigi jõgede ja muude joogivee allikate
muutumine vereks.
Ilmutuse 16 vereks muutuv vesi on aga surma hõnguga -
reostunud ja ebapuhas.
Ilmutuse 16:6:
"...sest nemad on valanud pühade ja prohvetite verd
ning verd oled sina andnud neile juua."
Mida Jumal siin teeb?
Toob oma karistuse.
Karistuse neile, kes on kiusanud taga nii usklikke kui prohveteid.
Tahan, et näeksite siin ühendlüli prohvetite ja usklike vahel.
Seda, kuidas nad käivad käsikäes.
Miks see nii oluline on?
Et õpetada meile,
et kui oleme targad ja tundlikud selle osas,
mida Jumal püüab meile siin õpetada,
siis need usklikud mõistavad ka prohvetlikku ilmutust.
Tänane seis on sellest kahjuks väga kaugel.
Enamus tänapäeva usklikke pole prohvetlikult ärkvel
ega huvitu prohvetlikest kirjakohtadest.
Nad ei mõista lõpuaegade sündmusi, sest nad pole nendeks valmis.
Seetõttu, kui kõik Ilmutuse raamatu sündmused
hakkavad juhtuma,
on usklikud häiritud neist ja segaduses,
kogedes usukriisi.
Need aga, kes on uurinud prohvetlikke kirju,
siis isegi, kui nad näevad neid kohutavaid asju sündimas
ja neid on raske näha,
siis ometi on Luuka evangeeliumis öeldud,
et see kõik julgustab meid.
Kuidas nii?
Sest need asjad sünnivad selleks, et Jumalariik saaks rajatud.
Seetõttu ongi need sündmused meile julgustuseks,
sest me teame, et Jeesuse tagasitulek ja Tema Kuningriigi rajamine on ligi.
Ilmutuse 16:6-7:
"...sest nemad on valanud pühade ja prohvetite verd
ning verd oled sina andnud neile juua. Nad on seda väärt.”
Ja ma kuulsin altarit ütlevat: Jah, Issand Jumal, Kõigeväeline,
tõelised ja õiged on sinu kohtumõistmised!”
See on juba kolmas kord,
mil analoogne fraas on tulnud viimases paaris peatükis esile.
Miks?
Et kõik, mis toimub, tugineb Jumala tõele.
Ja mis see on?
Fakt, et Ta karistab pattu.
Mida veel?
See kõik on seotud ka Jumala õiguse- ja õiglusega.
Paljud inimesed ei suuda ära uskuda,
et Uue Testamendi Jumal üldse teeks midagi sellist.
Aga Ta teeb.
Miks?
Sest Ta on tõe Jumal.
Kui me mõistaks Toorat
ja vaataks 5 Moosese viimaseid peatükke,
siis mida Jumal seal meile ütleb?
Ta ütleb meile püha ja õiglase Jumalana,
et Ta seab me ette õnnistuse ja needuse,
paludes, et me valiks targalt, et olla õnnistatud.
Kui aga mitte, tabab meid needus
ja see ongi see, mida me näeme Ilmutuse 16. peatükis.
Kus peitub needuse alge?
Käsuseaduses.
Kas see tähendab seda, et käsuseadus pole hea?
Ei.
See tähendab, et käsuseadusel on kaks poolt.
Käsuseadust võib kasutada kas õnnistamiseks või needmiseks.
Kõik sõltub inimeste reageeringust.
Sellest, kas nad võtavad Jumala Sõna usus vastu
või nad teevad seda mässumeelsuses.
Vaatame edasi Ilmutuse 16:8:
"Neljas valas oma kausi välja päikese peale,
ning temale anti kõrvetada inimesi tulega."
Mõelgem sellele korra.
Me teame, kui kuum võib päike suviti olla.
Nii keerab ka Jumal omal moel päikese kuumust üles,
mis saab kõrvetama inimesi, mis on väga jõuline tegevus.
See põletab inimesi
ja siis on siin öeldud, mida nad selle peale teevad.
"Ja suur kuumus kõrvetas inimesi" ja kuidas nad sellele reageerisid?
See on täiesti uskumatu!
"...ning inimesed teotasid Jumala nime."
Miks just Jumala nime?
Mäletate, millest oleme juba rääkinud?
Nimi = loomusega.
Viimane asi, mida need inimesed tahavad teha,
on alistuda Jumala loomusele.
Mõelgem hetkeks.
Neid kõrvetatakse elusalt kuumusega
ja mida nad pole valmis tegema?
Nad pole valmis parandama meelt, alanduma ja paluma armu.
Mida nad selle asemel teevad?
Nad teotavad Jumala nime ehk olemust.
Jumalat, kellel on meelevald kõigi nende nuhtluste üle,
nii et Ta võiks lõpetada ja kõrvaldada need nuhtlused.
Aga inimesed pole valmis otsima Tema halastust
ega parandama meelt, et ülistada Jumalat (9. salmi lõpp).
See on viimane asi.
See näitab midagi, mida on Piiblis juba varasemalt kolm korda öeldud.
Seda, et õigsus ja tõde on me kohtumõistjad.
Siin pole küsimus inimestes,
kes lihtsalt ignoreeriks Jumala olemasolu.
Kes elaks kui teadmatuses vaimsetest asjadest
ja nii neil lihtsalt "ei vedanud".
See pole see, millest siin räägitakse.
Siin käib jutt inimestest,
kellele Jumal end väga võimsalt ja salgamatul moel ilmutas.
Kuid inimesed ei reageerinud isegi siis,
kui 1/3 Jumala nuhtlustest tabas maad.
Ja isegi nüüd, kui Tema neelav viha langeb nende üle,
pole inimesed endiselt alandlikud, meelt parandavad ega armu paluvad.
Selle asemel nad hoopis teotavad Jumalat ja Ta olemust,
keeldudes andmast Talle au.
Ilmutuse 16:10:
"Viies valas oma kausi välja metsalise trooni peale,
ning tema kuningriik mattus pimedusse
ning nad (st selle kuningriigi elanikud) närisid oma keelt valu pärast."
Mis seda valu põhjustas?
Pimedus.
Oleme juba varem sellest rääkinud, aga tahan lihtsalt meelde tuletada,
miks on pimedus nii hirmutav nuhtlus.
Kõik see peaks meenutama meile, mida õppisime 2 Moosese raamatust.
Juutide pärimuse kohaselt
oli kõige kohutavam katk pimeduse katk.
Miks nii?
Mäletate, mida Piibel ütleb?
Tegu oli väga unikaalse pimedusega - väga tiheda pimedusega,
mille kohta Piibel ütleb,
et need, kes istusid, ei suutnud püsti tõusta
ja need, kes seisid, ei suutnud istuda.
Mida see tähendab?
Seda, et nad olid tardunud ega saanud liikuda.
Kujutage nüüd ette,
kus ühel hetkel on kõik tavaline - just nii nagu see on alati olnud
ja korraga saabub täispimedus.
Selline, tänu millele sa ei näe ega kuule midagi
ega suuda end liigutadagi.
Selline, kus ei teata, mis juhtus, sest see tekkis sekunditega
ja mis kestab tunni, pool päeva, paar päeva, kolm päeva.
Nii et siin, rääkides pimeduse nuhtlusest,
kasutatakse sama kuvandit.
See pimedus hävitas metsalise kuningriigi meelevalla.
Ühtlasi oli tegu valuliku pimedusega, sest nagu siin öeldud:
"nad närisid oma keelt valu pärast."
Aga mida nad tervikuna selle peale tegid?
Nad "teotasid taeva Jumalat oma valude ja paisete pärast,
ega parandanud meelt oma tegudest."
Neil puudus meeleparanduslik vaim.
See ütleb meile midagi nende inimeste loomuse kohta,
kes saavad kogema Jumala igavest hukkamõistu.
Küsimus pole selles: "Kui nad vaid oleks teadnud!"
Ei, sest Jumal ilmutas end neile viisidel, mida ei saanud eirata.
Ta oli juba kõrvaldanud selle pimeduse impeeriumi,
mis ei toiminud enam oma endisel moel.
Jumal oli selle juba ära võitnud.
Ja ometi, mis juhtus peale seda?
Inimesed polnud valmis pöörduma oma patust
ega tunnistama oma valesid tegusid.
Nad polnud valmis otsima armu ja pöörduma Jumala poole.
Mida see meile ütleb?
Seda, et igaüks, kes läheb igavesse hukatusse...
Inimesed on sageli üllatunud, küsides:
"Kas sa tõesti usud igavesse põrgusse,
kus on rohkelt valu ja piina?"
Jah, usun küll.
Miks?
Seetõttu, et Piibel räägib sellest.
See on Jumala tõe ja õigluse tulem.
Inimesed ei taha sellest kuulda, kuid Jumala Sõna ütleb nii.
Pealegi on Jumalal igati õigus seda teha.
Miks?
Vaadake, kes sinna sattuvad?
Inimesed, kes pole üldse valmis parandama meelt oma patust.
Vaatame edasi Ilmutuse 16:12:
"Kuues valas oma kausi välja suure Eufrati jõe peale"
See siin on oluline info.
Me näeme siin, et tegu on suure Eufrati jõega.
Mõeldes Eufrati jõele,
siis mis meile esimese asjana meenub?
Ida.
Miks see oluline on?
Sest kui tunnete Jumala Sõna, siis teate, et kohus tuleb idast.
Nii on ka see kuues nuhtlus väga oluline.
Kuni selle nuhtluseni
on kogu tähelepanu olnud kõigi ilmamaa rahvaste peal
ehk kogu maailma peal.
Kuid kuuenda nuhtluse puhul
toimub liikumine lähemale Jeruusalemmale.
Miks see nii oluline on?
Sest Jumal tahab, et mõistaksime Iisraeli ja Jeruusalemma olulisust.
Kuulen inimesi sageli ütlemas:
"Jumal ei huvitu kinnisvarast, maa-aladest ega kindlatest maadest."
Huvitub ikka küll.
Me peame mõistma, et Ta on pühitsenud Iisraeli.
Tegu on olulise maaga, sest see on osa Tema Kuningriigist.
Nii näeme ka,
et Jeruusalemma kutsutakse eesmärgiga pühaks linnaks.
Suur Kuningas hakkab valitsema sealt paigast,
tehes seda 1000 aastat.
Heites aga kõrvale need piibellikud tõed,
siis teate, mis juhtub?
Jumala Sõna "laguneb koost".
Sest kõrvaldades piibellikud tõed ja piiblisalmid
ning muutes asju,
sattume me libedale teele.
Pidades Jumala printsiipe ja tõlgendusi vaid mõistukõneks -
mingiks vaimulikuks, sümboolseks asjaks
ja lastes ka teistel käänata teisigi kirjakohti,
tühistab see Jumala Sõna meelevalla.
Vaatame uuesti Ilmutuse 16:12:
"Kuues valas oma kausi välja suure Eufrati jõe peale,
ning selle vesi kuivas ära,
et tee oleks valmis kuningatele"
Kust kohast?
Kui te ei teadnud, et Eufrat võrdub idaga,
siis siin otse öeldud:
"...et tee oleks valmis kuningatele päevatõusu poolt" ehk idast.
See on siin oluline koht,
sest me saame nägema,
kuidas need kuningad mängivad väga olulist rolli
Ilmutuse 17. peatükis.
Me jõuame peagi piiblisalmideni, mis räägivad Harmagedoni lahingust.
Nii tahan valmistada teid ette järgmise saate õpetuseks.
Üks küsimus, mida peaksite endalt küsima, on:
"Kas Harmagedoni lahing on ka Googi ja Maagoogi lahing?"
Vastus on: "Jah on."
Ühtlasi peaksime küsima,
kus see Harmagedoni lahing aset leiab
ja mida Jumal püüab meile selle lahingu kohta ilmutada?
Kuidas peaksime sellele reageerima
ja kuidas sellega seonduvat infot oma elus rakendama?
Kõik need aspektid on üliolulised,
mõistmaks kõike, mida Jumal saab tegema lõpuaegadel.
Üks oluline asi veel.
Nägime, et see kuues nuhtlus on seotud Eufrati jõega.
Ühtlasi räägib see Harmagedonist, öeldes, et see on heebrea keeles.
Samas, kui Ilmutuse raamat olnuks kirjutatud heebrea keeles,
poleks ju seda lisakommentaari vaja olnud.
Kui inimesed oleks lugenud Ilmutuse raamatut heebrea keeles,
oleks nad juba teadnud, mida Harmagedon tähendab.
Kuna siin aga seletatakse neile, mida Harmagedon tähendab,
siis järelikult polnud see kirjutatud heebrea keeles,
vaid hoopis kreeka keeles.
"Kuues valas oma kausi välja suure Eufrati jõe peale,
ning selle vesi kuivas ära,
et tee oleks valmis kuningatele päevatõusu poolt.
Ja ma nägin"
Kes siin nüüd mängu tuleb?
Lohe ehk teisisõnu saatan.
Saatan juhib neid kuningaid.
Miks?
Mäletate, mida oleme juba õppinud Ilmutuse 12. ja 13. peatükkidest?
Seda, et siin on seos 7-pealise ja 10-sarvelise lohega,
kelle iga selle sarve otsas saab olema 10 krooni.
Me näeme Ilmutuse 17. peatükis, et need sarved tähistavad kuningaid.
Nii et need idast tulevad kuningad tulevad sõtta Jeruusalemma vastu.
Miks?
Sest nad tahavad hävitada Jeruusalemma ja templi.
Miks?
Sest nad on Jumala kummardamise vastu.
Mis teile meenub, kui mõtlete Jeruusalemma peale?
See on paik, kus asub Jumala nimi.
Nimi aga võrdub loomuse- või olemusega.
Need kuningad tahavad hävitada ja kustutada ära kõik,
mis on seotud Jumala loomusega.
Miks?
Sest Jumala loomus on võidukas loomus,
mis on ühtlasi miski, mida me peaks püüdma peegeldada.
Ja paik, kus on Jumala nimi, sinna Ta rajab ka oma templi.
Tempel aga võrdub ülistuse- ja kummardamisega.
Me peame mõistma,
et ülistus ja Jumala loomus peaksid tulema esile me elust.
Me aeg on tänaseks läbi,
aga me lõpetame 16. peatüki järgmises saates,
püüdes ühtlasi saada selgust Harmagedoni lahingust.
Olge õnnistatud ja näeme taas!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas